Legend of Kuapakaa. 99 



NA MAKANI O KAULA. 



A lalo i ka pohaku a Ola, 



Ka manu eele koi, 



E koi mai mai ana ka manu o Kaiila, 



Ke kau nei la i luna o Waahila, 



Ka manu o Kaulanaula, 



He pokii moku na Hina i hanau, 



He ekeeke ka makani o Kaula ; 



Homai, homai, homai he makani. 



Ma keia kahea ana a Kuapakaa i ko Kaula makani, olelo mai o Keawenuiaumi : 

 "Maikai hoi ka olelo a ke keiki, a ko kahea ana i ka makani, hewa oe." 



la wa, kena aku la o Keawenuiaumi i na hoewaa a me na hookele, e hoe ; alaila, 

 hoe iho la ka poe e noho ana mai hope o na waa a waena. Koe o mua aohe hoe, no ka 

 mea, aohe ae o Lapakahoe e holo, ua nanea loa kona manao i na olelo a ke keiki. A hoe na 

 kanaka mai hope a waena o na waa, kahea ae la o Lapakahoe i na hoewaa o mua: "O 

 Kuia, o Lou, o Kipukohola, e hoopupu i ka oukou mau hoe, e kipu a paa na waa, i ole e 

 holo aku i mua." Ma keia kipu ana, lohe ia ka nehe o ka iliili o lalo a me ke one, a ua 

 paa na waa me he heleuma la. 



A ike o Kuapakaa i ka paa o na waa, a me ke ano huhu loa o Keawenuiaumi ia 

 ia, olelo aku la ia ia Pakaa, a lohe o Pakaa, olelo mai la i ke keiki : "Kahea ia." (He paha 

 ke ano o ia. ) Alaila, kahea o Kuapakaa : 



Kiauau ! Kiauau ! Kiauau ! 

 E au mai, e an aku, 

 E lei ka moana. 

 Kalaihi ka lani, 

 Kupilikii ka honua, 

 Kalo-pau ka malama, 

 Ku ana lepe, noho ana lepe, 

 Kau ka iwa he la makani, 

 Ua ka ua, kahe ka wai. 

 Pii ka opae, ku ka halelo. 

 Ehuehu kai, noho ka moi, 

 Ki kai hua ka anae. 

 Maloo kai o na hee, 

 Kui ka ina, lou ka wana, 

 Puha ka honu i ka makani. 

 Aeae kai noho ka manini, 

 Puupuu ke a kahuli ka uoa, 



